ಮನಕಲುಕುತ್ತಿದೆ ಮೂಕ ಮಂಗಗಳ ರೋಧನ

ಚಿಕ್ಕಬಳ್ಳಾಪುರ: ಅನುಮಾನಸ್ಫದ ರೀತಿಯಲ್ಲಿ ಮಂಗಗಳು ಅಸ್ವಸ್ಥಗೊಂಡು, ಕೂತಲ್ಲೇ ಕೂತು, ಕನಿಷ್ಠ ಒಂದು ಹೆಜ್ಜೆಯೂ ಇಡಲಾಗದ ನಿತ್ರಾಣ ಸ್ಥಿತಿಗೆ ತಲುಪಿರೋ ಮನಕಲುಕುವ ಘಟನೆ ಚಿಕ್ಕಬಳ್ಳಾಪುರ ತಾಲೂಕು ನಾಯನಹಳ್ಳಿ ಗ್ರಾಮದಲ್ಲಿ ನಡೆದಿದೆ.

ಗ್ರಾಮದಲ್ಲಿ ಕಳೆದರೆಡು ದಿನಗಳಿಂದ 10 ಕ್ಕೂ ಹೆಚ್ಚು ಕೋತಿಗಳು ಮೃತಪಟ್ಟಿವೆ. ಇನ್ನೂ ಹಲವು ಕೋತಿಗಳು ಅಸ್ವಸ್ಥಗೊಂಡು ಸಾವು ಬದುಕಿನ ನಡುವೆ ಹೋರಾಟ ನಡೆಸುತ್ತಿವೆ. ಕೋತಿಗಳ ಮೂಕವೇದನೆಗೆ ಮರುಗಿದ ಗ್ರಾಮಸ್ಥರು ಕೂಡ ಕೋತಿಗಳಿಗೆ ಆರೈಕೆ ಮಾಡಲು ಮುಂದಾಗಿದ್ದಾರೆ. ಕೋತಿಗಳಿಗೆ ವಿಷ ಪ್ರಾಷನವಾಗಿರುವ ಶಂಕೆ ವ್ಯಕ್ತವಾಗಿದೆ.

ಇನ್ನೂ ಕೋತಿಗಳ ಜೊತೆಗೆ ಜೇನು ನೊಣಗಳು ಸಹ ಎಲ್ಲಂದರಲ್ಲಿ ಸತ್ತು ಬಿದ್ದಿರುವುದು ಹಲವು ಅನುಮಾನಗಳಿಗೆ ಎಡೆಮಾಡಿಕೊಟ್ಟಿದೆ. ಯಾಕೆ ಕೋತಿಗಳು ಅಸ್ವಸ್ಥಗೊಂಡಿವೆ ಅಂತ ಕಾರಣ ತಿಳಿದು ಬಂದಿಲ್ಲ. ಸದ್ಯ ಅರಣ್ಯಾಧಿಕಾರಿಗಳು ಹಾಗೂ ಪಶು ವೈದ್ಯಾಧಿಕಾರಿಗಳು ಗ್ರಾಮಕ್ಕೆ ಭೇಟಿ, ಅಸ್ವಸ್ಥ ಕೋತಿಗಳಿಗೆ ಚಿಕಿತ್ಸೆ ಕೊಡಲು ಮುಂದಾಗಿದ್ದಾರೆ.